Nye billeder fra Stranger Things fjerde sæson

Netflix har netop delt en række nye billeder af Stranger Things fjerde sæson, der får premiere i år. Første bind udkommer den 27. maj, mens andet bind udkommer den 1. juli. I følge IMDb, så vil første bind bestå af fem afsnit, mens andet bind vil indeholde fire styks.

Handlingen i fjerde sæson af Stranger Things fortsætter seks måneder efter Slaget ved Starcourt i tredje sæson, der satte byen Hawkins på den anden ende. Den velkendte gruppe af venner er i gang med high school, mens de samtidig skal håndtere eftervirkningerne af deres oplevelser. Men der dukker naturligvis nye overnaturlige trusler frem. De står overfor et nyt mysterie, der muligvis kan ende rædslerne der truer fra The Upside Down.

© Netflix

© Netflix

© Netflix

© Netflix

© Netflix

© Netflix

© Netflix

Velkendte ansigter er tilbage

Stranger Things er skabt af Duffer-brødrene, der også i denne sæson instruerer størstedelen af afsnittene. Derudover står Shawn Levy (The Adam Project, Free Guy) og den mere ukendte Nimród Antal bag kameraet.

Serien har været et kolossalt hit for Netflix. Stranger Things har siden første sæson indhentet hele 65 priser og 175 nomineringer – herunder blandt andet Emmys, Golden Globes og MTV Awards. Sæson 3 er blevet streamet 582 millioner timer(!).

På rollelisten er hele Stranger Things-holdet tilbage og består, blandt andre, af Winona Ryder (Joyce Byers), David Harbour (Jim Hopper), Millie Bobby Brown (Eleven), Finn Wolfhard (Mike Wheeler), Gaten Matarazzo (Dustin Henderson), Caleb McLaughlin (Lucas Sinclair), Noah Schnapp (Will Byers), Sadie Sink (Max Mayfield), Natalia Dyer (Nancy Wheeler), Charlie Heaton (Jonathan Byers), Joe Keery (Steve Harrington).

Det bliver dog ikke den sidste sæson, da Duffer-brødrene tidligere har afsløret at der kommer en femte og angiveligt sidste sæson, der skal runde eventyret af. Hvornår vi får fornøjelsen af den er endnu ikke afsløret.

Hvis du endnu ikke har set de foregående sæsoner af Stranger Things, så kan de ses (eller genses) hos Netflix.

Nye billeder fra Stranger Things fjerde sæson