Se teaseren for femte og sidste sæson af Stranger Things

Onsdag var det ‘Stranger Things dag’, nemlig den dag i 1983 hvor Will Byers blev bortført til Upside Down. Altså i historien, forstås. Det markerede Netflix ved at udgive en ny teaser, samtidig med at de lovede, at den femte og sidste sæson vil få premiere i 2025.

Traileren, der kan ses øverst, stiller dog flere spørgsmål end den besvarer. Den lister nemlig titlerne på de otte afsnit, der udgør den femte sæson. De er som følger:

“The Crawl,” “The Vanishing of…,” “The Turnbow Trap,” “Sorcerer,” “Shock Jock,” “Escape From Camazotz,” “The Bridge,” og “The Rightside Up”. Bemærk især titlen på at det afsluttende afsnit, en forvansket udgave af titlen på det afsluttende afsnit i seriens første sæson, “The Upside Down”.

En ting giver teaseren dog et svar på; den femte sæson af Stranger Things kommer til at foregå i 1987. Altså fire år efter begivenhederne i første sæson.

Men hvad den præcis kommer til at handle om, er der altså ikke officielt nogen hints om endnu. Det må man forsøge at gætte sig til ud fra titlerne på de otte afsnit.

Den fjerde og seneste sæson af Stranger Things havde premiere på Netflix for mere end to år siden. Serien har kørt siden 2016, hvor den blev et kolossalt hit.

På den officielle Instragram-profil, @strangerthingstv, er der i de seneste dage blevet postet adskillige behind-the-scenes fotos fra den kommende sæson. Heriblandt dette:

Se teaseren for femte og sidste sæson af Stranger Things