Endelig: Stranger Things 2 kommer til oktober

Netflix har netop løftet sløret for premieredato på Stranger Things 2 – eller rettere sæson 2. Og du kan lige så godt plotte datoen den 27. oktober ind i kalenderen, for det bliver datoen, hvor sæson 2 bliver tilgængelig.

Ud over dato og en teaser-plakat er det ikke meget, Netflix vil fortælle om Stranger Things 2. Altså ud over denne korte intro, der ikke afslører noget som helst:

Det er 1984, og borgerne i Hawkins, Indiana vakler stadig efter Demogorgons rædsler og hemmelighederne fra Hawkins laboratorium. Will Byers er blevet reddet ud fra ’The Upside Down’, men en større og værre fare truer dem, der overlevede …